CELEX: 22009D0060
Language: hu
Date: 2009-05-29 00:00:00
Title: Az EGT Vegyes Bizottság 60/2009 határozata ( 2009. május 29. ) az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról

3.9.2009   
            
            
               HU
            
            
               Az Európai Unió Hivatalos Lapja
            
            
               L 232/11
            
         
      AZ EGT VEGYES BIZOTTSÁG 60/2009 HATÁROZATA
   
   (2009. május 29.)
   az EGT-megállapodás II. mellékletének (Műszaki előírások, szabványok, vizsgálatok és tanúsítás) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 98. cikkére,
   mivel:
   
               (1)
            
            
               A megállapodás II. mellékletét a 2009. március 17-i 27/2009 EGT vegyes bizottsági határozat (1) módosította.
            
         
               (2)
            
            
               Az élelmiszerekben előforduló egyes szennyező anyagok felső határértékeinek meghatározásáról szóló, 2006. december 19-i 1881/2006/EK bizottsági rendeletet (2) be kell foglalni a megállapodásba. Helyénvaló megengedni Norvégiának és Izlandnak, hogy a tengeri olajban előforduló dioxin és dioxin jellegű PCB-k vonatkozásában fenntartsák a közegészségügyi okokból elfogadott nemzeti jogszabályaikban meghatározott alacsonyabb felső határértéket.
            
         
               (3)
            
            
               Az élelmiszerekben előforduló egyes szennyező anyagok felső határértékeinek meghatározásáról szóló 1881/2006/EK rendeletnek a kukoricában és kukoricakészítményekben előforduló Fusarium-toxinok tekintetében történő módosításáról szóló, 2007. szeptember 28-i 1126/2007/EK bizottsági rendeletet (3) bele kell foglalni a megállapodásba.
            
         
               (4)
            
            
               Az élelmiszerekben előforduló egyes szennyező anyagok felső határértékeinek meghatározásáról szóló 1881/2006/EK rendelet módosításáról szóló, 2008. július 2-i 629/2008/EK bizottsági rendeletet (4) bele kell foglalni a megállapodásba.
            
         
               (5)
            
            
               Az 1881/2006/EK rendelet hatályon kívül helyezi a megállapodásban foglalt 466/2001/EK bizottsági rendeletet (5), amely ebből következően a megállapodás értelmében hatályát veszti.
            
         
               (6)
            
            
               Ez a határozat Liechtenstein esetében nem alkalmazandó,
            
         A KÖVETKEZŐKÉPPEN HATÁROZOTT:
   1. cikk
   A megállapodás II. mellékletének XII. fejezete a következőképpen módosul:
   
               1.
            
            
               Az 54 zn. pont (466/2001/EK bizottsági rendelet) szövegét el kell hagyni.
            
         
               2.
            
            
               A melléklet az 54zzzy. pontot (2008/60/EK bizottsági irányelv) követően a következő szöveggel egészül ki:
               
                           „54zzzz.
                        
                        
                           
                              32006 R 1881: a Bizottság 2006. december 19-i 1881/2006/EK rendelete (HL L 364., 2006.12.20., 5. o.), az alábbi módosításokkal:
                           
                                       —
                                    
                                    
                                       
                                          32007 R 1126: a Bizottság 2007. szeptember 28-i 1126/2007/EK rendelete (HL L 255., 2007.9.29., 14. o.),
                                    
                                 
                                       —
                                    
                                    
                                       
                                          32008 R 0629: a Bizottság 2008. július 2-i 629/2008/EK rendelete (HL L 173., 2008.7.3., 6. o.).
                                    
                                 A rendelet rendelkezéseit e megállapodás alkalmazásában a következő kiigazítással kell értelmezni:
                           Az 1. cikk a következő szöveggel egészül ki:
                           »A tengeri olajban előforduló dioxinok és dioxin jellegű PCB-k felső határértékei tekintetében Izland és Norvégia fenntarthatja a dioxinok, a furánok és a dioxin jellegű PCB-k (WHO-PCDD/F-PCB-TEQ) összegére vonatkozó felső 5 pg/g zsír határértéket.«”
                        
                     
         2. cikk
   Az 1881/2006/EK, az 1126/2007/EK és a 629/2008/EK rendeletnek az Európai Unió Hivatalos Lapja EGT-kiegészítésében közzéteendő izlandi és norvég nyelvű szövege hiteles.
   3. cikk
   Ez a határozat 2009. május 30-án lép hatályba, feltéve, hogy az EGT Vegyes Bizottság a megállapodás 103. cikkének (1) bekezdésében előírt összes bejelentést megkapta (6).
   4. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2009. május 29-én.
      
         
            az EGT Vegyes Bizottság részéről
         
         
            az elnök
         
         Alan SEATTER
         
      
   
   
      (1)  HL L 130., 2009.5.28., 19. o.
   
   
      (2)  HL L 364., 2006.12.20., 5. o.
   
   
      (3)  HL L 255., 2007.9.29., 14. o.
   
   
      (4)  HL L 173., 2008.7.3., 6. o.
   
   
      (5)  HL L 77., 2001.3.16., 1. o.
   
   
      (6)  Alkotmányos követelmények fennállását nem jelezték.